## Odluka o izmjenama Odluke o osnivanju trgovačkog društva "PLETER-USLUGE" d.o.o.

### NN 97/2013 (26.7.2013.), Odluka o izmjenama Odluke o osnivanju trgovačkog društva "PLETER-USLUGE" d.o.o.

VLADA REPUBLIKE HRVATSKE

2193

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 25. srpnja 2013. godine donijela

ODLUKU

O IZMJENAMA ODLUKE O OSNIVANJU TRGOVAČKOG DRUŠTVA

»PLETER – USLUGE« d.o.o.

I.

U Odluci o osnivanju trgovačkog društva »PLETER – USLUGE« d.o.o. (»Narodne novine«, br. 151/2005, 92/2008 i 88/2009) točka II. mijenja se i glasi:

»Djelatnost Društva bit će:

– kupnja i prodaja robe

– obavljanje trgovačkog posredovanja na domaćem i inozemnom tržištu

– pružanje usluga u nautičkom, seljačkom, zdravstvenom, kongresnom, sportskom, lovnom i drugim oblicima turizma te pružanje ostalih turističkih usluga

– pripremanje hrane i pružanje usluga prehrane

– pripremanje i usluživanje pića i napitaka

– proizvodnja hrane i pića

– djelatnost pakiranja

– ugradnja, održavanje i popravak automata za prodaju prehrambenih i neprehrambenih proizvoda i napitaka

– pripremanje hrane za potrošnju na drugom mjestu i opskrba tom hranom (catering)

– pružanje usluga smještaja

– upravljanje i održavanje zgrada

– čišćenje svih vrsta objekata

– uređenje i održavanje krajolika

– pranje i kemijsko čišćenje tekstila i krznenih proizvoda

– popravak i prepravljanje odjeće

– iznajmljivanje radne odjeće, opreme i rublja

– frizerski saloni i saloni za uljepšavanje

– skladištenje robe

– prekrcaj tereta

– djelatnost otpremništva

– proizvodnja električne energije

– upravljanje i održavanje sportskom građevinom

– pranje, čišćenje i poliranje motornih vozila

– promet oružja i streljiva na malo

– organiziranje stručnih seminara, tečajeva, konferencija, simpozija, tribina, kreativnih radionica, sajmova, koncerata, priredbi, revija, izložbi, festivala i zabavnih igara

– proizvodnja, promet i javno prikazivanje audiovizualnih djela

– iznajmljivanje strojeva i opreme bez rukovatelja i predmeta za osobnu uporabu i kućanstvo

– mjenjački poslovi.«.

II.

U točki V. stavku 2. riječi: »ministar gospodarstva, rada i poduzetništva« zamjenjuju se riječima: »ministar gospodarstva«.

III.

Skupština Društva ovlaštena je donijeti odluku o izmjeni Izjave o osnivanju društva s ograničenom odgovornošću »PLETER – USLUGE« d.o.o. kojom će se povećati temeljni kapital Društva iz dobiti Društva (reinvestirana dobit iz 2012. godine) u iznosu od 3.839.000,00 kuna.

IV.

Povećanjem temeljnog kapitala Društva za iznos iz točke III. ove Odluke, temeljni kapital Društva iznosit će 10.120.200,00 kuna.

V.

Skupština Društva će, u ime i za račun Republike Hrvatske, radi provođenja ove Odluke, usvojiti odluku o povećanju temeljnog kapitala Društva, promjene predmeta poslovanja Društva i izmjene Izjave o osnivanju društva s ograničenom odgovornošću »PLETER – USLUGE« d.o.o.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/344

Urbroj: 50301-09/09-13-2

Zagreb, 25. srpnja 2013.

Predsjednik

Zoran Milanović, v. r.

Odluka, NN 97/2013-2193